text: Slange savner ejermand i Esbjerg
  27 februar 2014 kl. 05.12
  Politiet opgaver er mangfoldige. I Esbjerg måtte politiet onsdag eftermiddag rykke ud til havnen, hvor der var indløbet melding om en slange, der var var på fri fod ved Dokken.
  - Der er heldigvis tale om en harmløs og ufarlig Taiwan rottesnog, som er omkring to meter lang, siger vagtchef Ivan Gohr Jensen hos Syd- og Sønderjyllands Politi til TV SYD.
  Rottesnogen er nu i pleje på et dyreinternat og ejeren kan henvende sig til politiet i Esbjerg på 1-1-4.
  